google/wiki40b huggingface dataset:
Μπάριμορ Μπάρλοου

Βιογραφία

Ο Μπάρλοου γεννήθηξε στο Μπέρμιγχαμ στις 10 Σεπτεμβρίου 1949. Κατά τα εφηβικά του χρόνια, η οικογένεια του διέμενε στο Μπλάκπουλ, οπου γνώρισε τον Ίαν Άντερσον, ο οποίος τότε έπαιζε στο συγκρότημα The Blades. Εντάχθηκε στο συγκρότημα και πραγματοποίησε μία γκεστ εμφάνιση στην τηλεοπτική σειρά "Coronation Street" μαζί με την κοπέλα του Άντερσον, Ιβόν.
Ο Μπάρλοου αποχώρησε από τους John Evan Band, όπως είχαν μετονομαστεί πλέον οι The Blades, και έγινε μέλος των The All Jump Kangaroo Band. Μετά την αποχώρηση του Κλάιβ Μπάνκερ από τους Jethro Tull, έκανε οντισιόν για να αναλάβει τα τύμπανα του συγκροτήματος. Πρώτη του ηχογράφηση ήταν για το ΕΡ "Life’s a Long Song", ενώ στην πρώτη του συναυλία με το συγκρότημα, στο Ντένβερ του Κολοράντο, η τοπική αστυνομία έριξε δακρυγόνα στο κοινό από ελικόπτερο κατά την διάρκεια ταραχών που είχαν ξεκινήσει νωρίτερα.
Ο Μπάρλοου παρέμεινε με το συγκρότημα καθ' όλη την διάρκεια της, ιδιαίτερα επιτυχημένης για τους Jethro Tull, δεκαετίας του '70, και αποχώρησε μετά το "Stormwatch" του 1979, λόγω του θανάτου του φίλου του και πρώην μπασίστα του συγκροτήματος, Τζον Γκλάσκοκ, όπως και του γεγονότος ότι ο Άντερσον ήθελε να ηχογραφήσει ένα καινούριο προσωπικό πρότζεκτ, όπως είχε ανακοινώσει στο "Melody Maker".
Μετά την αποχώρηση του από το συγκρότημα, ξεκίνησε μία σειρά πρότζεκτ, αρχικά ως μουσικός και στην συνέχεια ως παραγωγός. Συμμετείχε σε δίσκους του Ρόμπερτ Πλαντ, του Τζίμι Πέιτζ, του Yngwie Malmsteen, του Κέρι Λίβγκρεν, του Τζον Μάιλς, του Ρίτσαρντ Ντίγκανς, κ.α..
Συνέχισε την καριέρα του ως παραγωγός και μάνατζερ, παίζοντας περιστασιακά τύμπανα, εμφανιζόμενος με τους Jethro Tull στο Royal Albert Hall το 2008.
Αψιδωτό παρεκκλήσιο

Στη θρησκευτική αρχιτεκτονική, ένα αψιδωτό παρεκκλήσιο είναι δευτερεύον παρεκκλήσιο μικρού μεγέθους ανοιγόμενο προς την αψίδα. Προεξέχων σε ποικίλο αριθμό περιμετρικά της αψίδας κεντρικού κλίτους, είναι επίσης γνωστό ως «ακτινωτό παρεκκλήσιο». Τα αψιδωτά παρεκκλήσια είναι δυνατό, επίσης, να είναι κατασκευασμένα ώστε να πλαισιώνουν τον περιμετρικό διάδρομο του χοροστασίου.
Κατ'επέκταση, τα παρεκκλήσια τα οποία κατασκευάζονται επί των σταυρωτών βραχιόνων του εγκάρσιου κλίτους είναι επίσης γνωστά ως αψιδωτά παρεκκλήσια. Ένα παρεκκλήσιο το οποίο ξεπερνά τον τοίχο του βραχίονα του εγκάρσιου κλίτους είναι γνωστό ως «προσανατολισμένο παρεκκλήσιο».
Κωνσταντίνος Δ΄ της Αρμενίας

Βιογραφία

Ήταν γιος του Αμαλρίκ κυρίου της Τύρου και της Ισαβέλλας των Χετουμιδών, κόρης του Λέοντος Γ΄ της Μ. Αρμενίας. Μικρότερα αδέλφια του ήταν ο Ιωάννης κοντόσταβλος και αντιβασιλιάς της Μ. Αρμενίας και η Αγνή (Μαρία), σύζυγος του Λέοντος Ε΄ της Μ. Αρμενίας.
Ήταν κυβερνήτης των Σερρών το διάστημα 1328-1341, όσο ο Ανδρόνικος Γ΄ Παλαιολόγος ήταν Αυτοκράτορας των Ρωμαίων. Στη Μ. Αρμενία ο Λέων Δ΄/Ε΄ ήταν δυτικόφιλος και στην προσπάθειά του να έλθει βοήθεια από τη Δύση προωθούσε ένωση της Αρμενικής Εκκλησίας με την Καθολική, πράγμα που δυσαρέστησε τους βαρόνους. Το 1337 ο Κελαούν των Μαμελούκων της Αιγύπτου εισέβαλλε στη Μ. Αρμενία και ο βασιλιάς υπέγραψε μία ταπεινωτική συμφωνία. Το 1341 οι βαρόνοι δολοφόνησαν τον Λέοντα Δ΄/Ε΄ και πρότειναν το στέμμα στον Ιωάννη. Η μητέρα του και τα δύο μεγαλύτερα αδέλφια του Ούγος και Ερρίκος είχαν δολοφονηθεί από τον αντιβασιλιά της Μ. Αρμενίας για να μην διεκδικήσουν το στέμμα. Ο Ιωάννης το παραχώρησε στον μεγαλύτερο Γκυ, που για τον ίδιο λόγο ήταν απρόθυμος, τελικά όμως το αποδέχθηκε με το όνομα Κωνσταντίνος Β΄.
Το 1344 σκοτώθηκε σε μία εξέγερση και τον διαδέχθηκε ο γιος του εξαδέλφου του Βαλδουίνου, ο Κωνσταντίνος Γ΄ της Αρμενίας.
Αμπντί Τσαούς (συνοικία Λευκωσίας)

Τοποθεσία

Στα βόρεια συνορεύει με το Αμπού Καβούκ, στα ανατολικά με τον Άγιο Λουκά και το Γενί Τζαμί, στα νότια με την Αγία Σοφία, στα νοτιοδυτικά με το Ιπλίκ-Παζάρ-Κορκούτ Εφέντι και στα δυτικά με τον Ιμπραχίμ Πασά.
Α.Ο. Αργοναύτης Νέας Κίου

Διοργάνωση τουρνουά

Κάθε χρόνο από το 2000 έως και σήμερα η ομάδα διοργανώνει μαζί με την Ε.Σ.Κ.Α.Κ. στο κλειστό γυμναστήριο της Νέας Κίου το τουρνουά μπάσκετ ΑΠΟΣΤΟΛΟΣ ΚΑΤΡΙΛΙΩΤΗΣ προς τιμήν του Απόστολου Κατριλιώτη παίχτη του Οίακα Ναυπλίου με καταγωγή από τη Νέα Κίο ο οποίος έφυγε από τη ζωή σε μικρή ηλικία μετά από τροχαίο ατύχημα.
Επίσης η ομάδα διοργανώνει μαζί με την Ε.Σ.Κ.Α.Κ. και το Δήμο Άργους Μυκηνών στο κλειστό γυμναστήριο της Νέας Κίου το τουρνουά μπάσκετ "Χ. ΚΑΤΣΙΚΗΣ-Γ. ΘΕΟΔΟΣΙΟΥ" προς τιμήν των δυο αθλητών του που είχαν λάβει μέρος στη πρώτη ομάδα του Αργοναύτη στα τέλη της δεκαετίας του 1980 όταν δημιουργήθηκε το τμήμα μπάσκετ και έφυγαν από τη ζωή σε μικρή ηλικία από παθολογικά αίτια.
Οι φανέλες των αθλητών έχουν κρεμαστεί στο Κλειστό Γυμναστήριο Νέας Κίου.
Mammuthus africanavus

Το Αφρικανικό μαμούθ, η Mammuthus africanavus (κυριολεκτικά, "Αφρικανικός πρόγονος μαμούθ"), είναι το δεύτερο αρχαιότερο είδος μαμούθ, αφού πρώτα εμφανίστηκε περίπου πριν από 3 εκατομμύρια χρόνια κατά την ύστερη Πλειόκαινο, με την τελευταία του εμφάνιση να είναι πριν από 1.65 εκατομμύριο χρόνια πριν, στις αρχές του Πλειστοκαίνου. Τα απολιθώματα της έχουν βρεθεί στο Τσαντ, τη Λιβύη, το Μαρόκο και την Τυνησία. Ήταν σχετικά μικρού μεγέθους και θεωρείται ως ο άμεσος πρόγονος του Μ. meriodionalis, αν και χαυλιόδοντας του αποκλίνει περισσότερο από τα κρανία των μετέπειτα ειδών μαμούθ, το οποίο θα μπορούσε να υποδεικνύει ότι ήταν ένα εξελικτικό αδιέξοδο.
Εμμανουήλ Λυκούδης

Βιογραφικά στοιχεία

Γεννήθηκε το 1849 στο Ναύπλιο. Πατέρας του ήταν ο Στυλιανός Λυκούδης, κερκυραίος από από παλιά βυζαντινή οικογένεια και μητέρα του η Μαρία Κυδωνάκη-Καλλέργη από την Κρήτη. Φοίτησε σε σχολεία στη Χαλκίδα και στον Πειραιά και σπούδασε στη Νομική Σχολή του Πανεπιστημίου Αθηνών. Το 1872 αναγορεύτηκε διδάκτωρ. Στη συνέχεια εντάχθηκε στο δικαστικό κλάδο και υπηρέτησε στην Ερμούπολη, στην Άμφισσα και στο εφετείοΑθηνών. Ήταν υποστηρικτής του Χαριλάου Τρικούπη. Το 1890 με πρόταση του πήρε μέρος στη σύνταξη του σερβικού εκλογικού συστήματος. Από το 1896 έως το 1905 ήταν νομικός σύμβουλος του κράτους και της Εθνικής Τράπεζας ως το τέλος της ζωής του. Μετά την παραίτηση του από το δημόσιο τομέα άσκησε τη δικηγορία ως το 1917. Συνεργάστηκε ως αρθρογράφος και επιφυλλιδογράφος με πολλά περιοδικά και εφημερίδες και πραγματοποίησε οικονομικές και νομικές μελέτες
Ήταν παντρεμένος με τη Δήμητρα Μπάλτση. Απέκτησε δύο παιδιά, τον αντιναύαρχο και ακαδημαϊκό Στυλιανό και τη Μαρία που παντρεύτηκε τον Αθανάσιο Μιαούλη. Πέθανε στην Αθήνα το 1925 από αρρώστια του ουροποιητικού συστήματος.

Λογοτεχνικό έργο

Ο Εμμανουήλ Λυκούδης ανήκει στους πεζογράφους της λεγόμενης λογοτεχνικής γενιάς του 1880. Έγραψε κείμενα κυρίως στην καθαρεύουσα και σε μια συντηρητική δημοτική. Ήταν μέλος και πρόεδρος το 1875 του φιλολογικού συλλόγου Παρνασσός. Το μεγαλύτερο μέρος του αφηγηματικού του έργου δημοσιεύτηκε στα έντυπα με τα οποία συνεργάστηκε. Άρχισε να το εκδίδει μόνο τα τελευταία πέντε χρόνια της ζωής του. Το 1923 τιμήθηκε με το Εθνικόν Αριστείον των Γραμμάτων και των Τεχνών
Το έργο του κινείται στα ευρύτερα πλαίσια της ελληνικής ηθογραφικής παραγωγής, με τη διαφορά πως τοποθετεί τη δράση των έργων του σε αστικό περιβάλλον. Όλα του τα έργα είναι γραμμένα με επιμέλεια αλλά είναι ψυχρά και χωρίς πνοή. Κυριαρχούν τα ανθρωπιστικά αισθήματα, η συμπάθεια του συγγραφέα προς τους ήρωές του και το πεσιμιστικό πνεύμα.
Ντίβα (ταινία)

Πλοκή

Ο Ζιλ είναι ένας νεαρός παριζιάνος ταχυδρόμος που λατρεύει τη μαύρη Αμερικανίδα τραγουδίστρια της όπερας Cynthia Hawkins. Κατά τη διάρκεια μιας συναυλίας της και κατά παράβαση της επιθυμίας της, ο Ζυλ την ηχογραφεί μ' ένα υψηλής ποιότητας μαγνητόφωνο. Στη συνέχεια, κλέβει από το καμαρίνι της το φόρεμα που φορούσε.
Αργότερα, ο Ζιλ βρίσκει μια ηχογραφημένη κασέτα με την ηχογραφημένη μαρτυρία μιας δολοφονημένης πόρνης, που κατονομάζει έναν ανώτερο αξιωματικό της αστυνομίας, ως τον επικεφαλή σ' ένα κύκλωμα διακίνησης ναρκωτικών και πορνείας. Ο Ζιλ καταδιώκεται από δύο γκάνγκστερ που θέλουν να αποκτήσουν την ηχογράφηση της συναυλίας της Cynthia Hawkins. Επιπλέον, καταδιώκεται και από τους μπράβους του διεφθαρμένου αστυνομικού που θέλουν να αποκτήσουν την ηχογραφημένη μαρτυρία που τον ενοχοποιεί. 
Ο Ζιλ γνωρίζεται με μια νεαρή γαλλο-βιετναμέζα την Άλμπα και τον μυστηριώδη φίλο της Γκοροντίς οι οποίοι τού προσφέρουν καταφύγιο και προστασία. Ο Ζιλ επιστρέφει το φόρεμα στην τραγουδίστρια και την προστατεύει από τον εκβιασμό που την ασκούν οι δύο γκάνγκστερ. Ο Γκοροντίς προστατεύει τον Ζιλ από τους μπράβους του διεφθαρμένου αστυνομικού.

Κριτικές

Η Ντίβα είναι η πρώτη ταινία του Ζαν Ζακ Μπενέξ ενός Γάλλου σκηνοθέτη με θητεία στη διαφήμιση, που στην εποχή του διαφοροποιήθηκε από την κυρίαρχη ρεαλιστική τάση του γαλλικού σινεμά. Η ταινία στην αρχή αντιμετωπίσθηκε αρνητικά από την κριτική αλλά βρήκε ανταπόκριση στο κοινό και έμεινε για ένα ολόκληρο χρόνο στις αίθουσες. Η κριτική αποδοχή της στην Αμερική βοήθησε στην επιτυχία επίσης.
Η ταινία απέκτησε ένα cult status και θεωρήθηκε ως μια αισθητική πρόταση ανανέωσης του ευρωπαϊκού κινηματογράφου του δημιουργού. Υπήρξε η ταινία η πιο εμβληματική εκπρόσωπος της τάσης “σινεμά της εικόνας”. Παράλληλα, η ταινία συνεχίζει την παράδοση του φιλμ νουάρ και του γαλλικού αστυνομικού.
Μάγας ο Κυρηναίος

Βιογραφία

Ήταν γιος του Φίλιππου, ενός Μακεδόνα ευγενούς, και της Βερενίκης Α΄, μετέπειτα συζύγου του Πτολεμαίου Α΄ του Σωτήρος, ιδρυτή της δυναστείας των Πτολεμαίων στην Αίγυπτο. Ο Μάγας ήταν επομένως, ετεροθαλής αδελφός του κατοπινού βασιλιά της Αιγύπτου Πτολεμαίου Β΄ του Φιλάδελφου. 
Η διοίκηση της Κυρήνης, ανατέθηκε στο Μάγα με την μεσολάβηση της μητέρας του και ιστορικοί αναφέρουν πως έμεινε επικεφαλής της για πενήντα περίπου χρόνια. Ωστόσο μετά το θάνατο του Πτολεμαίου Σωτήρος, ο Μάγας προσπάθησε σε διάφορες περιπτώσεις να πετύχει την ανεξαρτησία της Κυρήνης, μέχρι που ανακηρύχτηκε βασιλιάς το 276 π.Χ. Κατόπιν, ο Μάγας νυμφεύθηκε την Απάμα, την κόρη του Βασιλιά Αντίοχου Α΄ της Δυναστείας των Σελευκιδών και της Στρατονίκης. Η Απάμα πιθανόν να ταυτίζεται με τη μητέρα του μοναδικού του παιδιού που μας είναι γνωστό, της Βερενίκης Β΄. Έχοντας κάνει αυτή την ισχυρή συμμαχία, απέκτησε τη δύναμη να επιτεθεί εναντίον της Αιγύπτου, σύμφωνα με τον ιστορικό Παυσανία, λίγο μετά την επανάστασή του. 
Άρχισε εχθροπραξίες εναντίον του ετεροθαλούς αδελφού του Πτολεμαίου Β΄, επιτιθέμενος στην Αίγυπτο από τα δυτικά, ενώ ο Αντίοχος έκανε επίθεση στην Παλαιστίνη. Ωστόσο ο Μάγας αναγκάστηκε να διακόψει την προσπάθειά του εξαιτίας της επανάστασης των Λιβύων νομάδων Μαρμαριδών. Στην ανατολή ο Αντίοχος Α΄ ηττήθηκε από τα στρατεύματα του Πτολεμαίου. Ο Μάγας κατάφερε τουλάχιστον να διατηρήσει την ανεξαρτησία της Κυρήνης μέχρι το θάνατό του το 250 π.Χ. από καταχρήσεις, αν και λίγο αργότερα το κράτος του απορροφήθηκε εκ νέου από την Πτολεμαϊκή Αίγυπτο. Η κόρη του Βερενίκη αρραβωνιάστηκε τον μετέπειτα βασιλιά της Αιγύπτου Πτολεμαίο Γ΄ Ευεργέτη.
Κουνουπίτσα Μεθάνων

Γεωγραφία - Ιστορία

Η Κουνουπίτσα βρίσκεται Β. - ΒΔ. των Μεθάνων σε απόσταση 12 χλμ. Η ονομασία του χωριού προέρχεται από την αρβανίτικη λέξη "Καναπίτσα", που είναι το φυτό λυγαριά. Οι κάτοικοί του ασχολούνται κυρίως με τη γεωργία, Είναι ένας παραδοσιακός οικισμός με παλαιά πετρόχτιστα σπίτια και καλντερίμια, όπου τριγύρω υπάρχουν τα βυζαντινά εξωκλήσια, του Αγίου Δημητρίου, του Αγίου Ιωάννη και του Αγίου Κωνσταντίνου. Επίνειο της Κουνουπίτσας είναι ο οικισμός του Αγίου Γεωργίου, μέρος της αποβάθρας του λιμανιού είναι ένα τσιμεντένιο γερμανικό πλοίο του Β΄ Παγκοσμίου Πολέμου.
Από την Κουνουπίτσα καταγόταν ο οπλαρχηγός Ιωάννης Δεδεγκίκας (Ντέντες) ο οποίος συμμετείχε στην επανάσταση του 1821 και σκοτώθηκε στην Περαχώρα Κορινθίας.

Διοικητικά

Το 1867, σύμφωνα με το ΦΕΚ 4Α - 08/01/1867, ορίστηκε έδρα του τότε Δήμου Μεθάνων, ενώ 1882 χειμερινή έδρα του δήμου. Σύμφωνα με το σχέδιο Καλλικράτης, μαζί με τον Άγιο Γεώργιο, τον Άγιο Νικόλαο, το Μακρύλογγο και τα Παλαιά Λουτρά αποτελούν τη τοπική κοινότητα Κουνουπίτσης που υπάγεται στη δημοτική ενότητα Μεθάνων του Δήμου Τροιζηνίας και σύμφωνα με την απογραφή του 2011 έχει πληθυσμό 75 κατοίκους.
Κρυστάλλη Γλυνιαδάκη

Βιογραφικά στοιχεία

Γεννήθηκε στην Αθήνα. Σπούδασε φιλοσοφία και πολιτική θεωρία στο London School of Economics και στο King's College του Πανεπιστημίου του Λονδίνου. Έχει πραγματοποιήσει μεταπτυχιακές σπουδές στην δημιουργική γραφή στο πανεπιστήμιο East Anglia.
Κατοικεί στην Αθήνα. Μιλάει ελληνικά, αγγλικά και νορβηγικά.

Έργο

Έχει δημοσιεύσει ποιήματα σε διάφορα περιοδικά ενώ έχει τιμηθεί με το κρατικό βραβείο ποίησης του 2018 για την ποιητική συλλογή της Η επιστροφή των νεκρών (εκδόσεις Πόλις). Παράλληλα έχει πλούσιο μεταφραστικό έργο από την αγγλική και νορβηγική γλώσσα στην ελληνική, από το οποίο ξεχωρίζουν οι μεταφράσεις τις στα έργα του Τζο Νέσμπο.
Μάλντεν Νήσος

Γεωγραφία

Η Νήσο Μάλντεν βρίσκεται 447 χμ νότια του ισημερινού, 2840 χμ νότια της Χονολουλού της Χαβάης, και περισσότερο από 8000 χμ δυτικά της ακτής της Νοτίου Αμερικής. Η πλησιέστερη ξηρά είναι η ακατοίκητη Νήσος Στάρμπακ, 204 χμ στα νοτιοδυτικά. Το κοντινότερο κατοικημένο μέρος είναι η Τονγκαρέβα (Νήσος Πένρυν) των Νήσων Κουκ, 450 χμ στα νοτιοδυτικά. Το πλησιέστερο αεροδρόμιο είναι στο Κιριτιμάτι (Νήσος Χριστουγέννων), 675 χμ στα βορειοδυτικά. Άλλα κοντινά νησιά (όλα ακατοίκητα) είναι τα: Τζάρβις Νήσος, 690 χμ στα βορειοδυτικά, Βοστόκ Νήσος, 713 χμ στα νότια – νοτιοανατολικά, και η Καρολίνα Νήσος, 850 χμ στα νοτιοανατολικά.   
Το νησί έχει κατά προσέγγιση το σχήμα ενός ισόπλευρου τριγώνου με πλευρές των 8 χμ, προσανατολισμένο με την νοτιοδυτική πλευρά του σε μια ευθεία από τα βορειοδυτικά στα νοτιοανατολικά. Η δυτική και νότια γωνιά του τριγώνου είναι ελαφρώς κουτσουρεμένες, κονταίνοντας την βόρεια, ανατολική και νοτιοδυτική ακτή στα περίπου 7 χμ, και προσθέτοντας κοντύτερες βόρεια και νότια ακτή με μήκος περίπου 1 με 2 χμ. Μια μεγάλη, στο μεγαλύτερο της μέρος ρηχή, με ακανόνιστο σχήμα λιμνοθάλασσα, που περιέχει έναν αριθμό μικρών νησίδων, γεμίζει το ανατολικό κεντρικό τμήμα του νησιού. Η λιμνοθάλασσα περιβάλλεται εντελώς από ξηρά, εκτός από σχετικά στενές διόδους κατά μήκος της βόρειας και ανατολικής πλευράς της. Το μεγαλύτερο μέρος της χερσαίας έκτασης του νησιού βρίσκεται στα νότια και τα δυτικά της λιμνοθάλασσας. Η συνολική έκταση του νησιού είναι περίπου 39,3 χμ², εκ των οποίων τα 13 χμ² είναι η λιμνοθάλασσα  .
Το νησί είναι πολύ χαμηλό, δεν ξεπερνά τα 10 μ πάνω από το επίπεδο θαλάσσης στο υψηλότερο σημείο του. Οι μεγαλύτερες ανυψώσεις βρίσκονται κατά μήκος ενός δακτυλίου που από κοντά ακολουθεί την ακτογραμμή. Το εσωτερικό σχηματίζει μια κοιλότητα που είναι μόνον ελάχιστα μέτρα πάνω από το επίπεδο της θάλασσας στο δυτικό τμήμα και κάτω από αυτό (γεμισμένη με την λιμνοθάλασσα) στο ανατολικό κεντρικό τμήμα. Λόγω αυτής της τοπογραφίας του, ο ωκεανός δεν είναι ορατός από το μεγαλύτερο μέρος του εσωτερικού του νησιού.  
Συνεχώς όλες τις ακτές τις χτυπάνε μεγάλα κύματα, που έχουν σχηματίσει μια στενή λευκή προς το γκρι αμμώδη παραλία. Εκτός από την δυτική ακτή, όπου η λευκή αμμώδης παραλία είναι περισσότερο εκτενής από αλλού, μια λωρίδα από σκούρα γκρι κοραλλιογενή χαλίκια, σχηματίζει μια σειρά από χαμηλές ράχες παράλληλες προς την ακτή, που βρίσκεται εντός της στενής παραλίας, και εκτείνεται προς το εσωτερικό της περιφέρειας του νησιού.
Μεγάλες Πεδιάδες

Οι Μεγάλες πεδιάδες είναι μια μεγάλη επίπεδη έκταση (μία πεδιάδα),που η μεγαλύτερη επιφανεια της καλύπτεται από λειβάδια, στέπα and ημιεπίπεδα λειβάδια, και βρίσκεται δυτικά από τον ποταμό Μισσισσιππή tallgrass prairie states και ανατολικά απο τα Βραχώδη Όρη στις Ηνωμένες Πολιτείες και τον Καναδά. Αυτή η περιοχή καλύπτει καθ΄ολοκληρία τις πολιτείες κάνσας, Νεμπράσκα, Νότια_Ντακότα καί Βόρεια_Ντακότα και μέρος απο τις πολιτείες Κολοράντο, Μοντάνα, Νέο_Μεξικό, Οκλαχόμα, Τέξας, Γουαιομινγκ και φτάνει μέχρι τις νοτιες περιοχές των επαρχιών του Καναδά Αλμπέρτα , Μανιτόμπα και Σασκάτσουαν-Σασκατσεβάν. Η περιοχή είναι πολύ γνωστή εξ αιτίας της ανατροφής μεγάλων αριθμών ζώων σε μορφή ranching και εκτεταμένων μη αρδευόμενων γεωργικών καλλιεργειών τύπου dry farming.

Χρήση όρου

Ο όρος Μεγάλες Πεδιάδες χρησιμοποιείται κυρίως στις ΗΠΑ.

Συνολική Έκταση

Η περιοχή εκτείνεται 500 mi (800 km) ανατολικά προς δυτικά και 2.000 mi (3.200 km) Βόρεια προς Νότια . Σε αυτή την περιοχή κατοικούσαν κοπάδια απο American bison μέχρι που εξοντώθηκαν απο τους κυνηγούς και σχεδόν αφανίστηκαν περί τα μέσα του 19ου αιώνα . Κατέχει μια περιοχή κατά προσέγγιση 500.000 sq mi (1.300.000 km²).

Γεωγραφία

Οι μεγάλες πεδιάδες είναι η πιο δυτική περιοχή των αχανών Αμερικάνικων πεδιάδων

Κλίμα

Εν γένει το κλιμα είναι βαρύ ηπειρωτικό.

Αρχική Αμερικάνικη Εγκατάσταση

Οι πρώτοι Αμερικάνοι ΠαλαιοΙνδιάνοι ήταν συνεχείς - διάδοχες φυλές καί ήταν γνωστές απο προηγούμενες μετακινήσεις τους στις μεγάλες πεδιάδες πριν απο 15,000 χρόνια.
Διοργανώσεις Ε.Π.Σ. Ηλείας 1975–76

Κύπελλο Ηλείας

Τελικός
22 Φεβρουαρίου 1976 Ηλειακός Λεχαινών - Αστέρας Αμαλιάδας 3-1 - εθνικό στάδιο Πύργου -
Γιάννης Μασούρας

Ξεκίνημα καριέρας και Παναχαϊκή

Ο Γιάννης Μασούρας γεννήθηκε στις 24 Αυγούστου του 1996 στην Πάτρα, πραγματοποιώντας τα πρώτα του ποδοσφαιρικά βήματα στις ακαδημίες της Παναχαϊκής. To 2013, υπέγραψε και το πρώτο του επαγγελματικό συμβόλαιο με την πατρινή ομάδα. Στην Παναχαϊκή παρέμεινε έως και το 2015 πραγματοποιώντας σχεδόν 15 συμμετοχές.

Α.Ε. Λάρισα

To 2015 εντάχθηκε στη Λάρισα, η οποία αγωνιζόταν στη Φούτμπολ Λιγκ. Η πρώτη του χρονιά εκεί ήταν επιτυχημένη, καθώς η ομάδα του προβιβάστηκε στη Σούπερ Λιγκ, ενώ κι αυτός έλαβε το βραβείο του Καλύτερου Νέου Παίχτης της Φούτμπολ Λιγκ. Παρόλα αυτά, στην επόμενη σεζόν, αγωνίστηκε κυρίως με τη Λάρισα U20, ωστόσο, στις 23 Απριλίου του 2017, πραγματοποίησε και το ντεμπούτο του, σε έναν αγώνα κόντρα στην Ξάνθη, ως αλλαγή.
Στην επόμενη σεζόν έγινε βασικός στέλεχος της ομάδας του, πραγματοποιώντας 23 συμμετοχές στο Πρωτάθλημα Ελλάδας. Εκείνη τη χρονιά πέτυχε και το πρώτο του επαγγελματικό γκολ, στο Κύπελλο Ελλάδας, κόντρα στον ΠΑΣ Γιάννινα, σε ένα ματς που πέτυχε και δεύτερο γκολ. Στον επαναληπτικό αγώνα ο ΠΑΣ κατάφερε να κερδίσει με το ίδιο σκορ (1-2) και στην παράταση τελικά η Λάρισα κέρδισε με 3-2 και προκρίθηκε στους τέσσερις της διοργάνωσης με τον Μασούρα να πετυχαίνει και τρίτο του γκολ. Τελικά η Λάρισα αποκλείστηκε στην επόμενη φάση από την ΑΕΚ, ωστόσο η ΑΕΛ είχε κερδίσει στο πρώτο ματς με 2-1, αλλά ηττήθηκε 1-0 στο δεύτερο. Στη Λάρισα παρέμεινε έως και το 2018, πραγματοποιώντας περίπου 40 συμμετοχές και πετυχαίνοντας 3 γκολ.

Ολυμπιακός Πειραιώς

Στις 28 Ιουνίου του 2018, ο Μασούρας υπέγραψε συμβόλαιο με τον Ολυμπιακό Πειραιώς, ο οποίος δαπάνησε περίπου 1 εκατομμύριο ευρώ για την απόκτησή του.

Δανεικός στον Πανιώνιο

Στις 4 Φεβρουαρίου του 2019 παραχωρήθηκε ως δανεικός στον Πανιώνιο μέχρι το τέλος της αγωνιστικής περιόδου.

Εθνική Ελλάδος

Ο Μασούρας, στις 29 Μαΐου του 2018, έκανε ντεμπούτο με την Εθνική Ελλάδας U21, σε έναν αγώνα κόντρα στην αντίστοιχη ομάδα της Σλοβενίας, χάνοντας 3-1 και ξεκινώντας ως βασικός. Κατόπιν κλήθηκε για τα Προκριματικά του Ευρωπαϊκού Πρωταθλήματος και αγωνίστηκε ως βασικός στην νικηφόρα εντός έδρα αναμέτρηση κόντρα στην Λευκορωσία που έληξε 2-0.
Τεθωρακισμένα (Ελλάδα)

Εκπαίδευση

Για την εκπαίδευση τόσο των στρατιωτών όσο και των μονίμων αξιωματικών υπαξιωματικών χρησιμοποιούνται υπερσύγχρονα μέσα  όπως  εξομοιωτές ώστε να δώσουν στον υποψήφιο αρματιστή μια πρώτη εικόνα και μια πρώτη εμπειρία οδηγήσεως κυρίως αλλά και βολών με το άρμα του. Έτσι επιτυγχάνεται ύψιστη ασφάλεια του προσωπικού καθώς τα πλείστα ατυχήματα γίνονται από απειρία καθώς επίσης και εξοικονόμηση χρημάτων, αν λάβουμε υπόψη ότι οι τιμές των βλημάτων κυμαίνονται μεταξύ 300 και 1000 λιρών Κύπρου. Στην Ελλάδα για το σκοπό αυτό έχει ιδρυθεί το Κέντρο Εκπαιδεύσεως τεθωρακισμένων (ΚΕΤΘ) στο οποίο εκπαιδεύεται εκτός από το ελληνικό στράτευμα και οι Κύπριοι μόνιμοι αξ/κοι υπα/ξκοι.

Στελέχη

Όπως προαναφέρθηκε τα μόνιμα στελέχη των τεθωρακισμένων τυγχάνουν εκπαιδεύσεως στην Ελλάδα,  όχι μόνο με τα μέσα που διαθέτει ο ελληνικός και κυπριακός στρατός αλλά και με άλλα ξένα σύγχρονα.

Οπλίτες

Οι οπλίτες που επιλέγονται για τα τεθωρακισμένα μετά την κατάταξη τους στα κέντρα εκπαιδεύσεως νεοσυλλέκτων, όπου τους παρέχεται η βασική στρατιωτική εκπαίδευση, ακολουθούν τον Β΄ Κύκλο εκπαιδεύσεως στα Ειδικά Κέντρα Εκπαιδεύσεως (ΕΚΕ). Τα ΕΚΕ της εθνικής φρουράς διεξάγονται στις μονάδες των τεθωρακισμένων όπου οι νεοσύλλεκτοι στρατιώτες λαμβάνουν εκτός από την εκπαίδευση τους στα άρματα και την εκπαίδευση ένοπλου στρατιώτη (μαχητές) κάτω από τα υψηλά πρότυπα της 20ής Τεθωρακισμένης Μεραρχίας (ΧΧΤΘΜ) και την εις βάθος εκπαίδευση από τους εκπαιδευτές. Έτσι ο τεθωρακισμένος εκτός από πρότυπο αρματιστή είναι και πρότυπο ένοπλου στρατιώτη.

Μονάδες

Μονάδες των τεθωρακισμένων είναι οι ΕΜΑ (Επιλαρχία Μέσων Αρμάτων) και οι ΕΑΝ (Επιλαρχία ΑΝαναγνωρίσεως). Στα νησιά του Αιγαίου οι αντίστοιχες μονάδες ονομάζονται ΕΑΡΜΕΘ (Επιλαρχία Αρμάτων ΕΘνοφυλακής) και ΕΑΝΕΘ (Επιλαρχία Αναγνωρίσεως ΕΘνοφυλακής). Στην Κύπρο, υπάρχουν μονάδες τεθωρακισμένων οπως η 5η ΕΜΑ, η 28 ΕΤΟΜΑ (Επιλαρχια Τεθωρακισμενων Οχημάτων Μάχης) με τα ρωσσικά BMP3 και την 27 ΕΜΑ ( Επιλαρχία Μέσων Αρμάτων) με τα ρώσσικα T-80u οι οποίες υπάγοται στην 20η τεθωρακισμένη ταξιαρχία (XX TΘΤ), η οποία διαθέτει όλα τα υπερσύγχρονα μέσα και άρτια εκπαιδευμένο προσωπικό και είναι σε θέση και επιφυλακή να εκτελέσει ανά πάσα στιγμή την αποστολή της.
Καπ κέικ

Η πρώτη αναφορά του καπ κέικ μπορεί να εντοπιστεί στο 1796, όταν μία συνταγή στο βιβλίο της Αμέλια Σίμονς Αμερικάνικη Μαγειρική, αναφέρεται σε "Ένα κέικ που ψήνεται σε μικρές κούπες". Η πρώτη αναφορά του όρου cupcake (κάπ κέικ) υπήρξε στο "75 Συνταγές για Γλυκά, Κέικ και Γλυκίσματα" του 1828 στο Βιβλίο Συνταγών της Ελίζας Λέσλι. 
Στις αρχές του 19ου αιώνα, υπήρξαν 2 διαφορετικές χρήσεις της ονομασίας, το cup cake (καπ κέικ) και το cupcake (κάπκέικ). Σε προηγούμενους αιώνες, πριν κυκλοφορήσει ευρέως  το ταψί για μάφιν, τα κέικ συχνά ψηνόντουσαν σε μεμονωμένα φλιτζάνια του τσαγιού, σε ρέμεκινς ή σε φόρμες και πήραν το όνομα από τα cups (φλιτζάνια) που ψήθηκαν μέσα. Αυτή η χρήση των φλιτζανιών και των μεμονωμένων φορμών καθόρισαν και το όνομα που έχει παραμείνει το ίδιο έως και σήμερα, και ορίζει το όνομα “cupcake” (κάπκέικ) να δίδεται σε κάθε μικρό κέικ που είναι στο μέγεθος  ενός φλιτζανιού του τσαγιού. Εν τω μεταξύ τα Αγγλικά  fairy cakes (κέικ της νεράιδας) δεν έχουν πολλά μεγέθη και διαφέρουν από τα Αμερικάνικα cupcakes (κάπκέικς), διότι είναι παραδοσιακά μικρότερα και σπανίως ολοκληρώνονται με περίτεχνο γλάσσο.
Το άλλο είδος  "cup cake" (κάπ κέικ), αναφέρεται στα κέικ των οποίων τα υλικά είναι μετρημένα χρησιμοποιώντας μια κούπα, αντί για ζύγισμα. Οι συνταγές των οποίων τα υλικά μετρούνται με κούπα, μπορούν επίσης να ψηθούν και σε κούπες, ωστόσο χρησιμοποιούνταν για να ψήνουν τούρτες σε ορόφους με στρώσεις ή για το κέικ ταψιού (καρβέλι). Στα επόμενα χρόνια όταν η χρήση της ογκομετρικής μέτρησης (με κούπες) καθιερώθηκε ευρέως  στις σπιτικές συνταγές, αυτές οι συνταγές έγιναν γνωστές ως 1234 cakes (1234 κέικ) ή quarter cakes (κέικ του τετάρτου), ονομάστηκαν έτσι γιατί τα υλικά τους ήταν : μία κούπα βούτυρο, δύο κούπες ζάχαρη, τρεις κούπες αλεύρι και τέσσερα αυγά. Ήταν απλά κίτρινα κέικ κάπως λιγότερο πλούσιο και λιγότερο δαπανηρό απ’ ότι το κέικ λιβρών (pound cake), διότι χρησιμοποιούσε τη μισή ποσότητα βουτύρου και αυγών σε σύγκριση με το κέικ λιβρών (pound cake).  Οι ονομασίες αυτών των δύο μεγάλων κατηγοριών κέικ, είχαν σκοπό να σηματοδοτήσουν τις δύο διαφορετικές μεθόδους  κατασκευής: το "cup cake" (κάπ κέικ), χρησιμοποιούσε την ογκομετρική μέτρηση (κούπες), ενώ το "pound cake" (κέικ λιβρών) χρησιμοποιούσε το ζύγισμα.
Αιολικά Νέα

Τα Αιολικά Νέα ήταν καθημερινή εφημερίδα του Νομού Λέσβου, που εκδιδόταν στη Μυτιλήνη ως τον Μάρτιο του 2010. Ανήκε στην εταιρεία Γ. Κονδυλούδης & ΣΙΑ - Αιολικές Εκδόσεις Ο.Ε. Εκδότης και διευθυντής είναι ο Γιώργος Κονδυλούδης. Ήταν μέλος της Ένωσης Ιδιοκτητών Ημερησίων Επαρχιακών Εφημερίδων (Ε.Ι.Η.Ε.Ε.).